《次鲁直烹密云龙之韵 其二》
宋代·黄裳

春来腰筥修溪童，摘山归去如年丰。主人长啜不言酒，焉用儿女扶山翁。

闻说佳致欲相遂，劳生急放尘缘空。时走长须汲双井，岂吝七椀邀卢仝。

夜归须步三峰月，晓望还乘五桂风，静中且看狙公笼。

此乐吾宗好方寸，已向清斋望根本。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。